பதில்: மை ரீசண்ட் டாகுமெண்ட்ஸ் என்ற பிரிவில் எப்போதும் லேட்டஸ்ட்டாக நீங்கள் பார்த்த 15 பைல்கள் பட்டியலிடப்படும். இவற்றில் ஏதேனும் ஒரு பைலை நீக்க வேண்டும் எனில் அதில் ரைட் கிளிக் செய்து டெலீட் செய்திடலாம். ஆனாலும் இந்த பட்டியலில் உள்ள 15 பைல்கள் என்ற எண்ணிக்கை மாறாது. ஏனென்றால் இந்த பைல்களின் பெயர்கள் உங்களுடைய யூசர் புரபைல் (User Profile) என்னும் பகுதியில் ரீசண்ட் (Recent) என்ற பகுதியில் பதியப்பட்டிருக்கும். இவற்றை முழுவதுமாக நீக்க செய்ய வேண்டிய செயல்பாடுகளைக் காணலாம். உங்களுடைய ஆப்பரேட்டிங் சிஸ்டம் விண்டோஸ் எக்ஸ்பி என்பதால், நீங்கள் சில ஆப்ஷன்களை இதில் மேற்கொள்ளலாம். ஸ்டார்ட் (Start) பட்டன் அழுத்தி ப்ராப்பர்ட்டீஸ் (Properties) என்பதனைத் தேர்ந்தெடுக்கவும். இந்த மெனுவில் கஸ்டமைஸ் (Customize) என்பதில் கிளிக் செய்திடவும். இதில் அட்வான்ஸ்டு (Advanced) என்ற டேப்பில் பின்னர் கிளிக் செய்திடவும். இதில் கிளியர் லிஸ்ட் (Clear List) என்று உள்ளதில் கிளிக் செய்தால், ரீசண்ட் (Recent) என்னும் பிரிவில் பதியப்பட்டிருக்கும் பைல் பெயர்கள் எல்லாம் நீக்கப்படும். நீங்கள் பார்த்த பைல்கள் மற்றவர்களுக்குத் தெரியாது. இதே பிரிவில் ஸ்டார்ட் மெனுவில் இருந்து மை ரீசண்ட் டாகுமெண்ட்ஸ் (‘My Recent Documents’) என்ற பிரிவையும் மொத்தமாக நீக்கலாம்.‘List My Most Recently Opened Documents’ என்பதனை கிளியர் செய்தாலே போதும்.